ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 123/23

Rikors ippreżentat fit-13 ta’ Marzu 2013 — Jinko Solar et vs Il-Parlament et

(Kawża T-142/13)

2013/C 123/39

Lingwa tal-kawża: l-Ingliż

Partijiet

Rikorrenti: Jinko Solar Co. Ltd (Shangrao, iċ-Ċina); Zhejiang Jinko Solar Co. Ltd (Haining City, iċ-Ċina); Jiangxi Jinko Photovoltaic Materials Co. Ltd (Shangrao); Jinko Solar Import and Export Co. Ltd (Shangrao, iċ-Ċina); u Zhejiang Jinko Trading Co. Ltd (Haining City) (rappreżentanti: K. Adamantopoulos u J. Cornelis, avukati)

Konvenuti:. Il-Parlament Ewropew, Il-Kummissjoni Ewropea, Il-Kunsill tal-Unjoni Ewropea

Talbiet

Ir-rikorrenti jitolbu li l-Qorti Ġenerali jogħġobha:

— tannulla r-Regolament (UE) Nru 1168/2012 tal-Parlament Ewropew u tal-Kunsill, tat-12 ta’ Diċembru 2012, li jemenda r-Regolament tal-Kunsill (KE) Nru 1225/2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU L 344, p. 1), inkwantu din ġiet applikata fir-rigward tar-rikorrenti;

— tannulla d-deċiżjoni tal-Kummissjoni tat-3 ta’ Jannar 2013 li permezz tagħha din tal-aħħar irrifjutat li teżamina t-talbiet tar-rikorrenti intiżi li jiksbu l-istatus ta’ impriża li topera f’ekonomija tas-suq; u

— tikkundanna lill-konvenuti għall-ispejjeż.

Motivi u argumenti prinċipali

Insostenn tar-rikors tagħhom, ir-rikorrenti jinvokaw motiv wieħed. Huma jsostnu li r-Regolament Nru 1168/2012, kif applikat mill-Kummissjoni lir-rikorrenti fid-deċiżjoni tat-3 ta’ Jannar 2013, kif ukoll id-deċiżjoni tat-3 ta’ Jannar 2013 li tindika li l-Kummissjoni mhux ser teżamina t-talbiet tar-rikorrenti intiżi għall-kisba tal-istatus ta’ impriża li topera f’ekonomija tas-suq, jippreġudikaw l-aspettattivi leġittimi tar-rikorrenti u japplikaw retrospettivament bi ħsara għar-rikorrenti mingħajr ġustifikazzjoni valida. Minn dan isegwi li r-Regolament Nru 1168/2012, kif applikat mill-Kummissjoni fir-rigward tar-rikorrenti fid-deċiżjoni tat-3 ta’ Jannar 2013, u d-deċiżjoni tat-3 ta’ Jannar 2013, manifestament jiksru l-prinċipji fundamentali taċ-ċertezza legali u tal-bona fide.
MT Il-Ġurnal Uffiċjali tal-Unjoni Ewropea C 79/24

Rikors ippreżentat fil-11 ta’ Jannar 2013 — ANKO vs Il-Kummissjoni

(Kawża T-17/13)

2013/C 79/43

Lingwa tal-kawża: il-Grieg

Partijiet

Rikorrenti: ANKO AE Antiprosopeion, Emporiou kai Viomichanias (Ateni, il-Greċja) (rappreżentant: V. Christianos, avukat)

Konvenuta: Il-Kummissjoni Ewropea

Talbiet tar-rikorrenti

— tiddikjara li r-rikorrenti ma għandhiex tħallas lura, fir-rigward ta’ ammonti mħallsa indebitament, l-ammont li l-Kummissjoni ħallsitilha għall-proġett POCEMON;

— tiddikjara li r-rikorrenti ma għandhiex tħallas lill-Kummissjoni kumpens fil-forma ta’ somma f’daqqa għall-proġett POCEMON

— tiddikjara li l-Kummissjoni ma setgħetx tipproċedi leġittimament għall-kumpens tal-ammont li kellha tħallas lil ANKO, u

— tikkundanna lill-Kummissjoni għall-ispejjeż tar-rikorrenti relatati mal-kawża

Motivi u argumenti prinċipali

Dan ir-rikors jirrigwarda r-responsabbiltà tal-Kummissjoni, skont l-Artikolu 272 TFUE, dwar il-kuntratt Nru 216088 għall-implementazzjoni tal-proġett “Point Of CarE MONitoring and Diagnostics for Autoimmune Diseases” (POCEMON). B’mod partikolari, ir-rikorrenti ssostni li l-Kummissjoni, minkejja li ssodisfat l-obbligi kuntrattwali tagħha, talbet ir-rimbors tal-ammonti mħallsa lill-ANKO bi ksur ta’ dan il-kuntratt, tal-prinċipju ta’ bona fide, tal-projbizzjoni ta’ abbuż tad-dritt u tal-prinċipju tal-proporzjonalità. Barra minn hekk, il-Kummissjoni riedet tikkumpensa krediti li ma kinux ċerti, likwidi u dovuti.
MT Il-Ġurnal Uffiċjali tal-Unjoni Ewropea C 156/52

Rikors ippreżentat fit-12 ta’ April 2013 — Versalis vs Il-Kummissjoni

(Kawża T-210/13)

2013/C 156/98

Lingwa tal-kawża: it-Taljan

Partijiet

Rikorrenti: Versalis SpA (San Donato Milanese, l-Italja) (rappreżentanti: M. Siragusa, F. Moretti u L. Nascimbene, avukati)

Konvenuta: Il-Kummissjoni Ewropea

Talbiet tar-rikorrenti

— tannulla l-atti kkontestati u tikkundanna l-Kummissjoni għall-ispejjeż.

Motivi u argumenti prinċipali

Din it-tilwima għandha bħala suġġett talba għall-annullament tad-deċiżjoni tal-Kummissjoni Ewropea tas-26 ta’ Frar 2013 [C(2013) 1200 def.] u flimkien ma’ din, tad- Dikjarazzjoni tal-oġġezzjonijiet [C(2013) 1199 finali] permezz ta’ liema l-Kummissjoni nediet formalment il-proċedura AT. 40032 — BR/ESBR — Reċidiva intiża sabiex temenda d-Deċiżjoni C(2006) 5700 finali fil-Każ COMP/F.38.638 — Gomma butadiene u gomma stirene u butadiene magħmula bil-proċess ta’ polimerizzazzjoni permezz ta’ emulsjoni tad-29 ta’ Novembru 2006, annullata parzjalment u emendata mill-Qorti Ġenerali tal-Unjoni Ewropea b’sentenzi mogħtija fit-13 ta’ Lulju 2011 fil-Kawżi T-39/07 Eni vs Il-Kummissjoni u T-59/07 Polimeri Europa vs Il-Kummissjoni.

Bl-ewwel u l-uniku motiv tar-rikors, ir-rikorrenti tallega n-nuqqas ta’ kompetenza tal-Kummissjoni li tiftaħ mill-ġdid fil-konfront tagħha l-proċedura sanzjonarja għall-adozzjoni ta’ deċiżjoni ġdida ta’ ksur. B’mod partikolari, ir-rikorrenti tqis li s-setgħa sanzjonarja tal-Kummissjoni fil-konfront ta’ Versalis S.p.A. fir-rigward tal-fatti li huma s-suġġett tal-proċedura COMP/F/38.638 — Gomma butadiene u gomma stirene u butadiene magħmula bil-proċess ta’ polimerizzazzjoni permezz ta’ emulsjoni, ġiet eżawrita insegwitu tal-adozzjoni tad-deċiżjoni tad-29 ta’ Novembru 2006 [C(2006) 5700 finali], annullata parzjalment u emendata mill-Qorti Ġenerali tal-Unjoni Ewropea b’sentenzi mogħtija fit-13 ta’ Lulju 2011 fil-Kawżi T-39/07 Eni vs Il-Kummissjoni u T-59/07 Polimeri Europa vs Il-Kummissjoni, attwalment appellati quddiem il-Qorti tal-Ġustizzja. Il-Kummissjoni, permezz tal-ftuħ mill-ġdid tal-proċeduri sanzjonarji, bi ħsiebha tipproċedi għal reviżjoni fil-mertu tal-motivi tad-deċiżjoni tad-29 ta’ Novembru 2006, jiġifieri għal evalwazzjoni mill-ġdid tal-fatti li jirrigwardaw lir-rikorrenti li kienu diġà ġew stabbiliti fl-istadju tal-evalwazzjoni inizjali u li fuqhom diġà esprimiet ruħha l-Qorti Ġenerali fl-eżerċizzju tal-istħarriġ ġudizzjarju kollu tagħha. Il-ftuħ mill-ġdid tal-proċedura ta’ ksur għalhekk tqum, għall-finijiet u effetti, b’mod ċar b’kuntrast mal-prinċipji tan-ne bis in idem, taċ-ċertezza legali, tal-aspettattivi leġittimi, kif ukoll tal-protezzjoni ġudizzjarja effettiva.
MT Il-Ġurnal Uffiċjali tal-Unjoni Ewropea C 123/22

Rikors ippreżentat fil-11 ta’ Marzu 2013 — Hanwha SolarOne et vs Il-Parlament et

(Kawża T-136/13)

2013/C 123/38

Lingwa tal-kawża: l-Ingliż

Partijiet

Rikorrenti: Hanwha SolarOne (Qidong) Co. Ltd (Qidong, iċ-Ċina); Hanwha SolarOne Technology Co. Ltd (Lianyungang, iċ-Ċina); Hanwha SolarOne Solar Technology (Shanghai) Co. Ltd (Shanghai, iċ-Ċina); u Hanwha Solar Electric Power Engineering Co. Ltd (Qidong) (rappreżentant: F. Graafsma, avukat)

Konvenuti: Il-Parlament Ewropew, Il-Kummissjoni Ewropea u Il-Kunsill tal-Unjoni Ewropea

Talbiet tar-rikorrenti

— tannulla r-Regolament (UE) Nru 1168/2012 tal-Parlament Ewropew u tal-Kunsill, tat-12 ta’ Diċembru 2012 li jemenda r-Regolament tal-Kunsill (KE) Nru 1225/2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU 2012 L 344/1), sa fejn ġie applikat għar-rikorrenti;

— tannulla d-deċiżjoni tal-Kummissjoni tat-3 ta’ Jannar 2013 li permezz tagħha ċaħdet li tikkunsidra t-talbiet għal trattament għal ekonomija tas-suq (MET) tar-rikorrenti; u

— tikkundanna lill-konvenuti għall-ispejjeż tar-rikorrenti.

Motivi u argumenti prinċipali

Insostenn tar-rikors tagħhom, ir-rikorrenti jinvokaw motiv wieħed.

Ir-rikorrenti jitolbu l-annullament tar-Regolament (UE) Nru 1168/2012 sa fejn dan japplika għar-rikorrenti u t-talbiet MET tar-rikorrenti sottomessi lill-Kummissjoni Ewropea, skont l-Artikolu 2(7)(c) tar-Regolament Bażiku, fil-proċedimenti anti-dumping li jikkonċerna importazzjonijiet ta’ moduli kristallini fotovoltajċi tas-silikon u komponenti ewlenin (i.e. ċelloli u wafers) li joriġinaw mir-Repubblika Popolari taċ-Ċina (Avviż ta’ Inizjazzjoni, ippubblikat fil-Ġurnal Uffiċjali tal-Unjoni Ewropea tas-6 ta’ Settembru 2012, ĠU C 269/5). Ir-rikorrenti jitolbu wkoll l-annullament tad-deċiżjoni tat-3 ta’ Jannar 2013 li permezz tagħha l-Kummissjoni rrifjutat li tikkunsidra t-talbiet MET tar-rikorrenti mressqa fl-investigazzjoni msemmija iktar ’il fuq.

Ir-rikorrenti jsostnu li r-Regolament (UE) Nru 1168/2012, kif applikat mill-Kummissjoni lir-rikorrenti fid-deċiżjoni tat-3 ta’ Jannar 2013, u d-deċiżjoni tat-3 ta’ Jannar li tgħid li l-Kummissjoni ma kinitx ser tikkunsidra t-talbiet MET tar-rikorrenti, tikser l-aspettattivi leġittimi tar-rikorrenti u japplikaw b’mod retroattiv għad-detriment tar-rikorrenti mingħajr ġustifikazzjonijiet validi. Konsegwentement, ir-Regolament (UE) Nru 1168/2012, kif applikat mill-Kummissjoni lir-rikorrenti fid-Deċiżjoni tat-3 ta’ Jannar 2013, u d-Deċiżjoni tat-3 ta’ Jannar 2013, manifestament jiksru l-prinċipji bażiċi ta’ ċertezza legali u ta’ bona fide.
MT Il-Ġurnal Uffiċjali tal-Unjoni Ewropea C 123/24

Rikors ippreżentat fit-13 ta’ Marzu 2013 — Hangzhou Zhejiang University Sunny Energy Science and Technology vs Il-Kummissjoni

(Kawża T-144/13)

2013/C 123/41

Lingwa tal-kawża: il-Franċiż

Partijiet

Rikorrenti: Hangzhou Zhejiang University Sunny Energy Science and Technology Co. Ltd (Hangzhou, iċ-Ċina) (rappreżentanti: V. Akritidis u Y. Melin, avukati)

Konvenuta: Il-Kummissjoni Ewropea

Talbiet tar-rikorrenti

— tannulla, skont l-Artikolu 263 tat-Trattat dwar il-Funzjonament tal-Unjoni Ewropea, id-deċiżjoni tal-Kummissjoni Ewropea kkomunikata permezz ta’ ittra tat-3 ta’ Jannar 2013, Nru H4/JN/Ref.t13.000011, li tinforma lir-rikorrenti li hija ma hijiex ser teżamina t-talba tagħha sabiex jiġi rrikonoxxut l-istatus ta’ impriża li topera f’ekonomija tas-suq, imressqa skont l-Artikolu 2(7)(b) tar-Regolament tal-Kunsill Nru 1225/2009, fil-kuntest tal-proċedura antidumping dwar l-importazzjonjiet ta’ moduli fotovoltajċi bis-silikon kristallin u l-komponenti ewlenin tagħhom li joriġinaw mir-Repubblika Popolari taċ-Ċina, mibdija fis-6 ta’ Settembru 2012 (AD 590);

— tiddikjara fir-rigward tar-rikorrenti fil-kuntest ta’ dan ir-rikors, skont l-Artikolu 277 tat-Trattat dwar il-Funzjonament tal-Unjoni Ewropea, l-inapplikabbiltà tar-Regolament (UE) Nru 1168/2012 tal-Parlament Ewropew u tal-Kunsill, tat-12 ta’ Diċembru 2012, li jemenda r-Regolament tal-Kunsill (KE) Nru 1225/2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU L 344, p. 1);

— u għaldaqstant, tordna lill-Kummissjoni u lill-intervenjenti eventwali jbatu l-ispejjeż kollha.

Motivi u argumenti prinċipali

Insostenn tar-rikors, ir-rikorrenti tinvoka motiv uniku identiku għal dak invokat fil-kuntest tal-Kawża T-143/13, Zhejiang Heda Solar Technology vs Il-Kummissjoni.
MT Il-Ġurnal Uffiċjali tal-Unjoni Ewropea C 123/27

Rikors ippreżentat fl-14 ta’ Marzu 2013 — Et Solar Industry et vs Il-Kummissjoni

(Kawża T-153/13)

2013/C 123/47

Lingwa tal-kawża: l-Ingliż

Partijiet

Rikorrenti: Et Solar Industry Ltd (Taizhou City, iċ-Ċina); Et Energy Co. Ltd (Taizhou City); u Dotec Electric Co. Ltd (Taizhou City) (rappreżentant: R. MacLean, solicitor)

Konvenuta: Il-Kummissjoni Ewropea

Talbiet

Ir-rikorrenti jitolbu li l-Qorti Ġenerali jogħġobha:

— tiddikjara r-rikors bħala ammissibbli;

— tannulla d-deċiżjoni tal-Kummissjoni li tinsab fl-ittra tat-3 ta’ Jannar 2013, li tindika li t-talba tar-rikorrenti sabiex jiksbu l-istatus ta’ impriża li topera f’ekonomija tas-suq (iktar ’il quddiem, “MET”) ma hijiex ser tkompli tiġi eżaminata;

— tikkundanna lill-konvenuta u kwalunkwe intervenjent għall-ispejjeż ta’ din il-proċedura.

Motivi u argumenti prinċipali

Insostenn tar-rikors tagħhom, ir-rikorrenti jinvokaw żewġ motivi.

(1) Bl-ewwel motiv tagħhom, huma jsostnu li d-deċiżjoni kkontestata għandha tiġi annullata għaliex il-Kummissjoni wettqet żball manifest ta’ evalwazzjoni billi kisret u ma rrispettatx id-dritt tar-rikorrenti għall-protezzjoni tal-aspettattivi leġittimi tagħhom kif ukoll il-prinċipju ta’ proporzjonalità, u b’hekk, ċaħdet illegalment u mingħajr ġustifikazzjoni valida t-talba tar-rikorrenti intiża sabiex jiksbu l-istatus ta’ impriża li topera f’ekonomija tas-suq, fil-kuntest ta’ investigazzjoni antidumping.
MT Il-Ġurnal Uffiċjali tal-Unjoni Ewropea C 171/34

Rikors ippreżentat fl-10 ta’ April 2013 — 1872 Holdings vs UASI — Havana Club International (THE SPIRIT OF CUBA)

(Kawża T-207/13)

2013/C 171/64

Lingwa tal-kawża: l-Ingliż

Partijiet

Rikorrenti: 1872 Holdings vof (Amsterdam, il-Pajjiżi l-Baxxi) (rappreżentant: M. Antoine-Lalance, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Havana Club International, SA (Ħavana, Kuba)

Talbiet tar-rikorrenti

— Tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern, tal-31 ta’ Jannar 2013, fil-Każ R 684/2012-1;

— Tikkundanna lill-UASI għall-ispejjeż.

Motivi u argumenti prinċipali

Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark verbali “THE SPIRIT OF CUBA” għal prodotti u servizzi fil-klassijiet 33, 35 u 42 — Reġistrazzjoni tat-trade mark Komunitarja Nru 2 109 106

Proprjetarju tat-trade mark Komunitarja: ir-rikorrenti

Parti li qed titlob id-dikjarazzjoni ta’ invalidità tat-trade mark Komunitarja: il-parti l-oħra fil-proċedimenti quddiem il-Bord tal-Appell

Motivazzjoni tat-talba għal invalidità: it-talba ta’ invalidità kienet ibbażata fuq l-Artikoli 52(1)(a) u 7(1)(b), (c) u (g) tar-Regolament tal-Kunsill Nru 207/2009.

Deċiżjoni tad-Diviżjoni tal-Kanċellazzjoni: trade mark Komunitarja kkontestata ddikjarata invalida

Deċiżjoni tal-Bord tal-Appell: appell miċħud

Motivi invokati: ksur tal-Artikolu 7(1)(c) tar-Regolament tal-Kunsill Nru 207/2009.
—

tiddikjara li r-rifjut tal-Kummissjoni Ewropea tal-ispejjeż tar-rikorrenti li jammontaw għal ħames mija u tmienja u sebgħin elf, disa’ mija u sebgħa u tletin ewro (EUR 578 937), fir-rigward tal-kuntratt għall-proġett ’A sophisticated multi-parametric system for the continuous — effective assessment and monitoring of motor status in Parkinson’s disease and other neurodegenerative diseases (PERFORM)’ abbażi tar-riżultat tar-Rapport ta’ verifika 11-BA135-006 jikkostitwixxi ksur tal-obbligi kuntrattwali tagħha u li r-rikorrenti għandha tirrimborsa lill-Kummissjoni Ewropea s-somma ta’ wieħed u għoxrin elf mija u wieħed u sebgħin ewro (EUR 21 171) u mhux is-somma ta’ erba’ mija u sebgħa u tmenin elf mija u wieħed ewro (EUR 487 101) flimkien mal-kumpens għad-danni li għandhu jiġi stabbilit mill-Kummissjoni Ewropea;
(1)

L-ewwel motiv ibbażat fuq il-ksur tal-Artikolu 3.2.1 flimkien mal-aħħar paragrafu tal-Artikolu 5.2.2 tal-“Grant Agreement n. 2007- 0266/001 — 001 for the operational implementation of the Youth in action programme” bejn il-Kummissjoni Ewropea u l-Agenzia Nazionale per i Giovani. — F’dan ir-rigward ir-rikorrenti tiddikjara li anki jekk il-limitu per capita għal kull persuna li qed titħarreġ kien fir-realtà inqabeż, minħabba raġunijiet ta’ organizzazzjoni u minħabba limitazzjonijiet ta’ ħin, ma jidhirx raġonevoli u lanqas skont l-għan imfittex mid-Deċiżjoni Nru 1719/2006/KE, li huwa dak li tiġi żviluppata l-kooperazzjoni fis-settur taż-żgħażagħ fl-Unjoni Ewropea, li jintalab il-ħlas lura ta’ somom li fir-realtà ntefqu għal skopijiet li jaqgħu taħt il-“Grant Agreement n. 2007 — 0266/001 — 001”.
MT Il-Ġurnal Uffiċjali tal-Unjoni Ewropea C 207/50

Rikors ippreżentat fil-15 ta’ Mejju 2013 — Now Wireless vs UASI — Starbucks (HK) (now)

(Kawża T-278/13)

2013/C 207/82

Lingwa tar-rikors: l-Ingliż

Partijiet

Rikorrenti: Now Wireless Ltd (Guildford, ir-Renju Unit) (rappreżentant: T. Alkin, Barrister)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Starbucks (HK) Ltd (Ħong Kong, iċ-Ċina)

Talbiet tar-rikorrenti

— tannulla d-deċiżjoni kkontestata; u

— tordna li t-trade mark Komunitarja bir-reġistrazzjoni Numru 1421700 għandha tiġi rrevokata għal raġunijiet ta’ nuqqas ta’ użu;

— tikkundanna l-proprjetarju rreġistrat għall-ispejjeż tar-rikorrenti.

Motivi u argumenti prinċipali

Trade mark Komunitarja rreġistrata li hija s-suġġett tat-talba għar-revoka: it-trade mark figurattiva li fiha l-element verbali “now” għal servizzi fil-klassijiet 35, 41 u 42 — Trade mark Komunitarja Nru 1 421 700

Proprjetarju tat-trade mark Komunitarja: il-parti l-oħra quddiem il-Bord tal-Appell

Parti li qed titlob ir-revoka tat-trade mark Komunitarja: ir-rikorrenti

Deċiżjoni tad-Diviżjoni tal-Kanċellazzjoni: reġistrazzjoni tat-trade mark Komunitarja rrevokata parzjalment

Deċiżjoni tal-Bord tal-Appell: appell miċħud

Motivi invokati: ksur tal-Artikolu 51(1)(a) u (2) tar-Regolament tal-Kunsill Nru 207/2009
MT Il-Ġurnal Uffiċjali tal-Unjoni Ewropea C 178/11

Rikors ippreżentat fit-18 ta’ Marzu 2013 — TestBioTech et vs Il-Kummissjoni

(Kawża T-177/13)

2013/C 178/20

Lingwa tal-kawża: l-Ingliż

Partijiet

Rikorrenti: TestBioTech eV (München, il-Ġermanja); European Network of Scientists for Social and Environmental Responsibility eV (Braunschweig, il-Ġermanja); u Sambucus eV (Vahlde, il-Ġermanja) (rappreżentanti: K. Smith, QC, J. Stevenson, Barrister)

Konvenuta: Il-Kummissjoni Ewropea

Talbiet tar-rikorrenti

— tiddikjara r-rikors ammissibbli;

— tannulla d-deċiżjoni tal-Kummissjoni tat-8 ta’ Jannar 2013, li ċaħdet it-talbiet tar-rikorrenti għal Reviżjoni Interna tad-Deċiżjoni tal-Kummissjoni Nru 2012/347/UE, tat-28 ta’ Ġunju 2012, li tawtorizza t-tqegħid fis-suq taħt ir-Regolament Nru 1829/2003 dwar ikel u għalf modifikat ġenetikament lil Monsanto Europe SA għas-sojja tagħha li hija mmodifikata ġenetikament “MON 87701 x MON 89788”;

— tikkundanna lill-Kummissjoni tħallas l-ispejjeż tar-rikorrenti; u

— tikkundanna kwalunkwe miżura oħra kkunsidrata xierqa.

Motivi u argumenti prinċipali

Insostenn tar-rikors tagħhom, ir-rikorrenti jinvokaw erba’ motivi.

(1) L-ewwel motiv ibbażat fuq li l-evalwazzjoni tal-EFSA li s-sojja hija “sostanzjalment ekwivalenti” għal prodotti paragunabbli magħha hija illegali, hija bbażata fuq evalwazzjoni xjentifika li ma twettqitx skont kif indikat minnha, u/jew hija bbażata fuq żball manifest ta’ evalwazzjoni.

(2) It-tieni motiv ibbażat fuq li n-nuqqas ta’ EFSA li tagħti kwalunkwe kunsiderazzjoni jew kunsiderazzjoni xierqa lill-effetti potenzjali sinerġistiċi/kombinati bejn is-sojja u fatturi oħra, u/jew sabiex teħtieġ li ssir evalwazzjoni xierqa tat-tossiċità jmur kontra dak indikat minnha stess, jmur kontra l-obbligi legali tagħha u/jew jikkostitwixxi żball manifest ta’ evalwazzjoni.

(3) It-tielet motiv ibbażat fuq in-nuqqas ta’ EFSA milli teħtieġ li titwettaq evalwazzjoni immunoloġika xierqa jmur kontra dak indikat minnha stess, jmur kontra l-obbligi legali tagħha u/jew jikkostitwixxi żball manifest ta’ evalwazzjoni.
MT Il-Ġurnal Uffiċjali tal-Unjoni Ewropea C 226/25

Rikors ippreżentat fil-11 ta’ Ġunju 2013 — Pappalardo et vs Il-Kummissjoni

(Kawża T-316/13)

(2013/C 226/33)

Lingwa tal-kawża: it-Taljan

Partijiet

Rikorrenti: Salvatore Aniello Pappalardo (Cetara, l-Italja), Pescatori La Tonnara Soc. coop. (Cetara); Fedemar Srl (Cetara); Testa Giuseppe E C. Snc (Catania, l-Italja); Pescatori San Pietro Apostolo Srl (Cetara); Camplone Arnaldo & C. Snc di Camplone Arnaldo EC (Pescara, l-Italja); u Valentino Pesca Sas di Camplone Arnaldo & C. (Pescara) (rappreżentanti: V. Cannizzaro u L. Caroli, avukati)

Konvenuta: Il-Kummissjoni Ewropea

Talbiet

— tistabbilixxi r-responsabbiltà mhux kuntrattwali tal-Kummissjoni Ewropea għall-ħsara kkawżata mill-adozzjoni tar-Regolament Nru 530/2008, tat-12 ta’ Ġunju 2008, li jistabbilixxi miżuri ta’ emerġenza fir-rigward ta’ bastimenti bil-purse seines li jistadu għat-tonn fl-Oċean Atlantiku, fil-Lvant tal-lonġitudni 45 °W, u fil-Baħar Mediterran, iddikjarat invalidu mill-Qorti tal-Ġustizzja fis-sentenza tagħha tas-17 ta’ Marzu 2011 mogħtija fil-Kawża C-221/09;

— u, konsegwentement, tikkundanna lill-Kummissjoni Ewropea għall-ħlas tad-danni kkawżati;

— tikkundanna lill-Kummissjoni għall-ispejjeż.

Motivi u argumenti prinċipali

Ir-rikorrenti f’din il-kawża jippreċiżaw li r-responsabbiltà mhux kuntrattwali inkwistjoni hija riżultat ta’ dak ordnat illegalment mill-Kummissjoni, bir-Regolament 530/2008, jiġifieri, il-waqfien obbligatorju tas-sajd għat-tonn mis-16 ta’ Ġunju 2008 għall-bastimenti li huma rreġistrati fil-Greċja, fi Franza, fl-Italja, f’Ċipru u f’Malta, filwaqt li waqfien simili ġie ordnat kontra bastimenti rreġistrati fi Spanja biss mit-23 ta’ Ġunju 2008.

Skont ir-rikorrenti, f’din il-kawża hemm il-kundizzjonijiet kollha meħtieġa sabiex tiġi stabbilita r-responsabbiltà tal-istituzzjonijiet tal-Unjoni Ewropea għal attività leġiżlattiva, jiġifieri: il-ksur serju ta’ regola li tipproteġi l-individwu, ir-realtà tad-dannu u l-eżistenza ta’ rabta kawżali bejn tali aġir u d-dannu invokat.

Huwa enfasizzat f’dan ir-rigward li r-Regolament 530/2008 ġie ddikjarat kollu invalidu mill-Qorti tal-Ġustizzja minħabba ksur tal-prinċipju ta’ nondiskriminazzjoni, u li skont ġurisprudenza stabbilita, il-ksur tal-prinċipju ta’ nondiskriminazzjoni jaqa’ taħt l-ipoteżi ta’ ksur serju ta’ regola superjuri intiża li tipproteġi l-individwi.